CELEX: 32014D0491
Language: bg
Date: 2014-07-22 00:00:00
Title: Решение 2014/491/ОВППС на Съвета от 22 юли 2014 година за изменение на Решение 2013/189/ОВППС за създаване на Европейски колеж по сигурност и отбрана (ЕКСО)

24.7.2014   
            
            
               BG
            
            
               Официален вестник на Европейския съюз
            
            
               L 218/6
            
         РЕШЕНИЕ 2014/491/ОВППС НА СЪВЕТА
   от 22 юли 2014 година
   за изменение на Решение 2013/189/ОВППС за създаване на Европейски колеж по сигурност и отбрана (ЕКСО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 42, параграф 4 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид че:
   
               (1)
            
            
               На 22 април 2013 г. Съветът прие Решение 2013/189/ОВППС (1) за създаване на Европейски колеж по сигурност и отбрана (ЕКСО);
            
         
               (2)
            
            
               В Решение 2013/189/ОВППС е предвидена референтна сума, предназначена да покрие разходите на ЕКСО през първите 12 месеца след сключването на споразумението за финансиране, от 1 август 2013 г. до 31 юли 2014 г.
            
         
               (3)
            
            
               На 25 март 2014 г. Координационния комитет, създаден с Решение 2013/189/ОВППС, постигна съгласие, че периодът обхванат от споразумението за финансиране следва да бъде съгласуван с годишния счетоводен период, който тече от 1 януари до 31 декември, за да е необходим само един пакет от отчети за 2016 г.
            
         
               (4)
            
            
               Във връзка с това следва да се определи нова референтна сума за периода от 1 август 2014 г. до 31 декември 2015 г.
            
         
               (5)
            
            
               Поради това Решение 2013/189/ОВППС следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Член 16, параграф 2 от Решение 2013/189/ОВППС се заменя със следното:
   
      „2.   Референтната сума, предназначена за покриване на разходите на ЕКСО през първите 12 месеца след сключването на посоченото в параграф 3 споразумение за финансиране, възлиза на 535 000 EUR.
      Референтната сума, предназначена за покриване на свързаните с ЕКСО разходи за периода от 1 август 2014 г. до 31 декември 2015 г., е в размер на 756 000 EUR.
      Референтните суми, предназначени за покриване на разходите на ЕКСО за следващите периоди, се определят от Съвета.“
   
   Член 2
   Влизане в сила
   Настоящото решение влиза в сила от датата на приемането му.
   
      Съставено в Брюксел на 22 юли 2014 година.
      
         
            За Съвета
         
         
            Председател
         
         C. ASHTON
      
   
   
      (1)  Решение 2013/189/ОВППС на Съвета от 22 април 2013 г. за създаване на Европейски колеж по сигурност и отбрана (ЕКСО) и за отмяна на Съвместно действие 2008/550/ОВППС (ОВ L 112, 24.4.2013 г., стр. 22).